钦定古今图书集成/理学汇编/学行典/第078卷 > 明敖英慎言集训 > 《戒强聒之言》
## 钦定古今图书集成/理学汇编/学行典/第078卷 > 明敖英慎言集训 > 《戒强聒之言》

《诗》曰：“言之谆谆，听之藐藐。匪用为教，覆用为虐。”
孔子曰：“不可与言，而与之言，失言。”

子路曰：“未同而言，观其色赧赧然，非由之所知也。”
孟子曰：“未可以言而言”，是以言餂之也。

《崔骃》曰：“交浅而言深者，愚也；未信而纳忠者，谤也。”
徐伟长曰：“君子非其人，则弗与之言。”

韩文公《言箴》曰：不知言之人，乌可与言？知言之人默
然而其意已传。幕中之辩人反以汝为叛，台中之评

忠而不爱。”

张子韶曰：“终日𫍢𫍢者，为善多不终。”

胡明仲曰：“不先事而强聒，不后事而失机。”

汪氏曰：“非可言之时而强聒之，非惟不入其耳，或反
贻其怒矣。”

邵康节教人，必随其才分之高下，不骤语而强益之。
吴明卿曰：“韩魏公知欧阳公不以《系辞》为孔子书，又
多不以《文中子》为可取中书相会累年，未尝与之言
及也。”盖知其性偏也。

薛文清公曰：“未信者不可强言以聒之，未合者不可
强言以钩之，　不可强语人以不及，非惟不能入，彼
将易吾言矣。”